ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅହମ୍ମଦାବାଦରେ ନବରାତ୍ରୀ ଉତ୍ସବ ସମାରୋହରେ ସାମିଲ୍ ହୋଇଛନ୍ତି ପ୍ରଧାନମନ୍ତ୍ରୀ
ଲକ୍ଷ ଲକ୍ଷ ଭକ୍ତଙ୍କ ସହିତ ମହା ଆରତୀ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାତିରେ ଅହମ୍ମଦାବାଦର ଜିଏମଡିସି ମୈଦାନରେ ଆୟୋଜିତ ନବରାତ୍ରୀ ଉତ୍ସବ ସମାରୋହରେ ସାମିଲ୍ ହୋଇଛନ୍ତି।
ପ୍ରଧାନମନ୍ତ୍ରୀ ଗୁଜରାଟର ରାଜ୍ୟପାଳ ଶ୍ରୀ ଆଚାର୍ଯ୍ୟ ଦେବବ୍ରତ ଏବଂ ଗୁଜରାଟର ମୁଖ୍ୟମନ୍ତ୍ରୀ ଶ୍ରୀ ଭୁପେନ୍ଦ୍ର ପଟେଲଙ୍କ ସହିତ କାର୍ଯ୍ୟକ୍ରମ ସ୍ଥଳରେ ପହଞ୍ଚିଥିଲେ। ପ୍ରଧାନମନ୍ତ୍ରୀ କାର୍ଯ୍ୟକ୍ରମ ସ୍ଥଳରେ ରାଜ୍ୟପାଳ, ମୁଖ୍ୟମନ୍ତ୍ରୀ ଏବଂ ଲକ୍ଷ ଲକ୍ଷ ଭକ୍ତମାନଙ୍କ ସହିତ ମା ଅମ୍ବାଙ୍କ ମହାଆରତୀ କରିଛନ୍ତି। ଭାରତୀୟ ସଂସ୍କୃତିର ପ୍ରତୀକ ଏବଂ ଗୁଜରାଟର ସ୍ଥାନୀୟ ବୈଶିଷ୍ଟ୍ୟକୁ ସମାହିତ କରୁଥିବା ନବରାତ୍ରୀ ଉତ୍ସବରେ ପ୍ରଧାନମନ୍ତ୍ରୀଙ୍କ ଅଂଶଗ୍ରହଣ ଏହି ଶୁଭ ଅବସରରେ ଭକ୍ତମାନଙ୍କ ମନରେ ଆନନ୍ଦ ଓ ଉଲ୍ଲାସ ଭରି ଦେଇଥିଲା। ମୁଖ୍ୟମନ୍ତ୍ରୀ ପ୍ରଧାନମନ୍ତ୍ରୀଙ୍କୁ ଏକ ଶୁଭ ସ୍ମୃତି ଚିହ୍ନ ଭାବରେ ମା ଅମ୍ବାଙ୍କର ଯନ୍ତ୍ର ଉପହାର ପ୍ରଦାନ କରିଛନ୍ତି। ପ୍ରଧାନମନ୍ତ୍ରୀ ସାସ୍କୃତିକ କାର୍ଯ୍ୟକ୍ରମ ଏବଂ ଗରବାକୁ ମଧ୍ୟ ଅବଲୋକନ କରିଛନ୍ତି।
ଗୁଜରାଟରେ ନିଜର ଦୁଇ ଦିନିଆ ଯାତ୍ରା ଅବସରରେ ପ୍ରଧାନମନ୍ତ୍ରୀ ଆଜି ସୁରଟ୍ ଏବଂ ଭାବନଗରରେ ଅନେକ କାର୍ଯ୍ୟକ୍ରମରେ ଭାଗ ନେଇଛନ୍ତି ଏବଂ ବିଭିନ୍ନ ପ୍ରକଳ୍ପର ଉଦ୍ଘାଟନ/ ଲୋକାର୍ପଣ/ ଶିଳାନ୍ୟାସ କରିଛନ୍ତି। ସେ ଆଜି ଅହମ୍ମଦାବାଦରେ ନ୍ୟାସନାଲ୍ ଗେମ୍ସ 2022 ର ଶୁଭାରମ୍ଭ ଘୋଷଣା କରିଛନ୍ତି।
ଆସନ୍ତାକାଲି ପ୍ରଧାନମନ୍ତ୍ରୀ ମା ଅମ୍ବାଙ୍କର ଅନ୍ୟ ଏକ ସ୍ଥାନ ଏବଂ 51 ଶକ୍ତିପୀଠ ମଧ୍ୟରୁ ଗୋଟିଏକୁ ଯିବେ। ପ୍ରଧାନମନ୍ତ୍ରୀ ଅମ୍ବାଜିର 7200 କୋଟି ଟଙ୍କାର ନିବେଶରେ ବିଭିନ୍ନ ବିକାଶ ମୂଳକ ପ୍ରକଳ୍ପର ଶିଳାନ୍ୟାସ ତଥା ଦେଶକୁ ସମର୍ପିତ କରିବେ। ପ୍ରଧାନମନ୍ତ୍ରୀ ଆବାସ ଯୋଜନା ଅନ୍ତର୍ଗତ ପ୍ରସ୍ତୁତ କରାଯାଇଥିବା 45,000 ରୁ ଅଧିକ ଘରର ଲୋକାର୍ପଣ ଏବଂ ଶିଳାନ୍ୟାସ ପ୍ରଧାନମନ୍ତ୍ରୀ କରିବେ। ପ୍ରଧାନମନ୍ତ୍ରୀ ତିରଙ୍ଗା ହିଲ୍- ଅମ୍ବାଜି ଆବୁ ରୋଡ୍ ନୂଆ ବ୍ରଡଗେଜ୍ ଲାଇନ୍ ଏବଂ ଅମ୍ବାଜି ମନ୍ଦିରରେ ପ୍ରସାଦ ଯୋଜନା ଅନ୍ତର୍ଗତ ବିଭିନ୍ନ ତୀର୍ଥ ସ୍ଥାନର ବିକାଶର ଭିତ୍ତିପ୍ରସ୍ତର ସ୍ଥାପନ କରିବେ। ଏହି ନୂତନ ରେଳ ଲାଇନରେ 51 ଶକ୍ତିପୀଠ ମଧ୍ୟରୁ ଗୋଟିଏ ଅମ୍ବାଜିଙ୍କୁ ଯାଉଥିବା ଲକ୍ଷ ଲକ୍ଷ ଭକ୍ତଙ୍କୁ ସୁବିଧା ମିଳିପାରିବ ଏବଂ ଏହା ସେହି ସମସ୍ତ ତୀର୍ଥ ସ୍ଥାନରେ ଭକ୍ତମାନଙ୍କୁ ପୂଜା ସହିତ ସମ୍ପର୍କିତ ଅନୁଭବକୁ ସମୃଦ୍ଧ କରିବ। ଶିଳାନ୍ୟାସ କରାଯାଇଥିବା ଅନ୍ୟ ପ୍ରକଳ୍ପରେ ଦିସା ସ୍ଥିତ ଏୟାରଫୋର୍ସ ଷ୍ଟେସନରେ ରନୱେ ଏବଂ ସମ୍ବନ୍ଧିତ ଭିତ୍ତିଭୂମିର ନିର୍ମାଣ ଏବଂ ଅମ୍ବାଜି ବାଇପାସ୍ ରୋଡ଼ର ନିର୍ମାଣ ମଧ୍ୟ ସାମିଲ୍ ରହିଛି।
ପ୍ରଧାନମନ୍ତ୍ରୀ ୱେଷ୍ଟର୍ଣ୍ଣ ଫ୍ରେଟ୍ ଡେଡିକେଟେଡ୍ କରିଡର ର 62 କିଲୋମିଟର ଲମ୍ବ ନ୍ୟୁ ପାଲନପୁର-ନ୍ୟୁ ମହେଶାନା ସେକ୍ସନ ଏବଂ 13 କିଲୋମିଟର ଲମ୍ବ ନ୍ୟୁ ପାଲନପୁର-ନ୍ୟୁ ଚଟୋଦର ସେକ୍ସନ  କୁ ମଧ୍ୟ ଦେଶକୁ ସମର୍ପିତ କରିବେ। ଡେଡିକେଟେଡ୍ କରିଡରର ଏହି ସେକ୍ସନରୁ ପିପାଭାବ୍, ଦୀନଦୟାଲ୍ ପୋର୍ଟ ଅଥୋରିଟି , ମୁନ୍ଦ୍ରା ଏବଂ ଗୁଜରାଟର ଅନ୍ୟ ବନ୍ଦର ସହିତ କନେକ୍ଟିଭିଟି ଉନ୍ନତ ହେବ। ଏହି ସେକ୍ସନକୁ ଖୋଲିବା ଦ୍ବାରା 734 କିଲୋମିଟର ଦୀର୍ଘ ୱେଷ୍ଟର୍ଣ୍ଣ ଡେଡିକେଟେଡ୍ ଫ୍ରେଟ୍ କରିଡର ଉପରେ ଗମନାଗମନ ଆରମ୍ଭ ହୋଇପାରିବ। ଏହି ସେକ୍ସନ ଖୋଲିବା ଦ୍ବାରା ଗୁଜରାଟର ମହେଶାନା-ପାଲନପୁର, ରାଜସ୍ଥାନର ସ୍ବରୂପଗଞ୍ଜ, କେଶବଗଞ୍ଜ, କିଶନଗଡ଼, ହରିୟାନାର ରେୱାଡ଼ି-ମାନେସର ଏବଂ ନାରନୋଲ୍ ରେ ଥିବା ଉଦ୍ୟୋଗ ଗୁଡ଼ିକୁ ଲାଭ ମିଳିପାରିବ। ପ୍ରଧାନମନ୍ତ୍ରୀ ମିଠା-ଥରାଡ଼-ଦିଶା ସଡ଼କର ପ୍ରଶସ୍ତିକରଣ ସହିତ ବିଭିନ୍ନ ସଡ଼କ ପ୍ରକଳ୍ପଗୁଡ଼ିକର ମଧ୍ୟ ଦେଶକୁ ସମର୍ପିତ କରିବେ।
BS
(
ଶକ୍ତି ମନ୍ତ୍ରଣାଳୟ
ଆତ୍ମନିର୍ଭରଶୀଳ ଭାରତ ଅଧୀନରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ କେନ୍ଦ୍ର ଶକ୍ତି ମନ୍ତ୍ରଣାଳୟ ପକ୍ଷରୁ 90 ହଜାର କୋଟି ଟଙ୍କାର ପ୍ୟାକେଜ
• 45 ହଜାର କୋଟି ଟଙ୍କା ଲେଖାଏଁ ମିଳିବ ଦୁଇଟି ପର୍ଯ୍ୟାୟରେ
• ଲକଡାଉନ କାଳରେ ପଇଠ ହେବାକୁ ଥିବା ଅର୍ଥକୁ ସ୍ଥଗିତ ରଖିବାକୁ କେନ୍ଦ୍ର ଶକ୍ତି ମନ୍ତ୍ରଣାଳୟର ନିଷ୍ପତ୍ତି, ଲକଡାଉନ ପରେ 3ଟି କିସ୍ତିରେ ବିନା ସୁଧରେ ପଇଠ ହେବ ଅର୍ଥ
• କେନ୍ଦ୍ରୀୟ ଶକ୍ତି ଉତ୍ପାଦକ ଓ ଟ୍ରାନ୍ସମିସନ କମ୍ପାନୀଗୁଡ଼ିକ ଡ଼ିସକମକୁ ଶତକଡା 20 ରୁ 25 ଭାଗ ପର୍ଯ୍ୟନ୍ତ ରିହାତି ଦେବା ନେଇ ବିଚାର କରିବାକୁ ମନ୍ତ୍ରଣାଳୟର ପ୍ରସ୍ତାବ
• ଖାଉଟିମାନଙ୍କୁ ସଞ୍ଚିତ ଅର୍ଥ ଦେବାକୁ ଡ଼ିସକମକୁ ପରାମର୍ଶ
ଚାପଗ୍ରସ୍ତ ଡ଼ିସକମଗୁଡିକୁ ସହାୟତା ପ୍ରଦାନ ଲାଗି କେନ୍ଦ୍ର ଶକ୍ତି ମନ୍ତ୍ରଣାଳୟ 90 ହଜାର କୋଟି ଟଙ୍କାର ପ୍ୟାକେଜ ଦେବାକୁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ପତ୍ର ଲେଖିଛନ୍ତି । ଗତ 14 ତାରିଖ ଦିନ ଏସଂକ୍ରାନ୍ତରେ ପତ୍ର ଲେଖାଯାଇଛି । ଶକ୍ତି କ୍ଷେତ୍ରରେ ଏହି ପ୍ୟାକେଜ ପ୍ରଦାନ ଯୋଗୁଁ ଡ଼ିସକମର ବିଦ୍ୟୁତ ବଣ୍ଟନ ନେଇ ଉପୁଜିଥିବା ସମସ୍ୟା ଲାଘବ ହୋଇପାରିବ ବୋଲି କେନ୍ଦ୍ର ଶକ୍ତିମନ୍ତ୍ରୀ ଶ୍ରୀ ରାଜ କୁମାର ସିଂହ କହିଛନ୍ତି । ଆତ୍ମନିର୍ଭର ଭାରତ ଅଭିଯାନର ଅଂଶସ୍ଵରୂପ ଶକ୍ତି ଅର୍ଥ ନିଗମ  ଓ ଗ୍ରାମାଞ୍ଚଳ ବିଦ୍ୟୁତକରଣ ନିଗମ  ଜରିଆରେ 90 ହଜାର କୋଟି ଟଙ୍କା ପ୍ରଦାନ କରିବାକୁ ଭାରତ ସରକାର ଗତ 13 ତାରିଖ ଦିନ ନିଷ୍ପତ୍ତି ନେଇଛନ୍ତି । ଉଭୟ ପିଏଫସି ଏବଂ ଆରଇସି ଡ଼ିସକମକୁ 10 ବର୍ଷ ପର୍ଯ୍ୟନ୍ତ ସ୍ଵତନ୍ତ୍ର ଦୀର୍ଘମିଆଦି ଋଣ ପ୍ରଦାନ କରିବେ ।
ରାଜ୍ୟ ଓ କେନ୍ଦ୍ରଶାସିତ ସରକାରଙ୍କୁ ଲେଖାଯାଇଥିବା ପତ୍ରରେ ଦର୍ଶାଯାଇଛି ଯେ, ଆରଇସି ଏବଂ ପିଏଫସି ତୁରନ୍ତ ଡ଼ିସକମକୁ ଋଣ ପ୍ରଦାନ କରିବେ । ଏହି ଋଣ ପ୍ରଦାନକାରୀ ଚଳନ୍ତି ପୁଞ୍ଜି ଉଦୟ  ନିୟମାବଳୀ ଅନୁସାରେ ପ୍ରଦାନ କରାଯିବ । ଉଦୟ ଚଳନ୍ତି ପୁଞ୍ଜି ପରିସରଭୁକ୍ତ ହୋଇନଥିବା ଡ଼ିସକମଗୁଡିକ ମଧ୍ୟ ଏହି ଋଣ ପାଇପାରିବେ । ତେବେ ସେମାନଙ୍କୁ ରାଜ୍ୟ ସରକାରଙ୍କ ଠାରୁ ବିଦ୍ୟୁତ ଦେୟ ଓ ସବସିଡ ବାବଦ ଅର୍ଥ ମିଳୁଥିବ । ଏହି ଋଣଗୁଡିକ ଦୀର୍ଘମିଆଦି ଏବଂ ଡ଼ିସକମର ଚଳନ୍ତି ପୁଞ୍ଜି ଆବଶ୍ୟକତାର ବିରୁଦ୍ଧାଚରଣ କରୁନଥିବାରୁ ଋଣ ପ୍ରଦାନରେ କୌଣସି ଅସୁବିଧା ହେବନାହିଁ ।
ଏଥିସହିତ ଯେଉଁ ଡ଼ିସକମଗୁଡିକ ଉଦୟ ଦ୍ଵାରା ପ୍ରଣିତ ଚଳନ୍ତି ପୁଞ୍ଜି ପରିସରକୁ ଆସୁନଥିବେ ବା ରାଜ୍ୟ ସରକାରଙ୍କ ଠାରୁ କୌଣସି ଅର୍ଥ ପାଉନଥିବେ ସେ କ୍ଷେତ୍ରରେ ସମ୍ପୃକ୍ତ ରାଜ୍ୟଗୁଡିକ କଟକଣାରେ ରିହାତି ପାଇଁ କେନ୍ଦ୍ର ସରକାରଙ୍କୁ ଅନୁରୋଧ କରିପାରିବେ । ଚିଠିରେ ଆହୁରି ଦର୍ଶାଯାଇଛି ଯେ, କୋଭିଡ-19 ବୈଶ୍ଵିକ ମହାମାରୀ ଓ ସେଥିପାଇଁ ଲାଗୁ ଲକଡାଉନ ଯୋଗୁଁ ଶକ୍ତି କ୍ଷେତ୍ରରେ ବ୍ୟାପକ ଆର୍ଥିକ ଅବ୍ୟବସ୍ଥା ଦେଖାଦେଇଛି । ଏଭଳି ପରିସ୍ଥିତିରେ ଶକ୍ତି କ୍ଷେତ୍ରକୁ ଆର୍ଥିକ ପ୍ୟାକେଜ ଏହାର ଆର୍ଥିକ ସ୍ଥିତିରେ ସୁଧାର ଆଣିବ । ଏହି ଅର୍ଥର ବିନିଯୋଗ କରି ଡ଼ିସକମ ଶକ୍ତି ଉତ୍ପାଦନକାରୀ କମ୍ପାନୀଗୁଡ଼ିକୁ ଅଧିକାଂଶ ବକେୟା ଅର୍ଥ ପଇଠ କରିପାରିବ । ଏହା ଶକ୍ତି କ୍ଷେତ୍ରରେ ଆର୍ଥିକ ଦେଣନେଣ ସୁଚାରୁରୂପେ ସମ୍ପାଦନ ହେବାରେ ସାହାଯ୍ୟ କରିବ । ଏହି ଋଣ ପ୍ରଦାନ ଯୋଗୁଁ ଡ଼ିସକମ ବକେୟା ଅର୍ଥ ପରିଶୋଧ କରିପାରିବ । ପ୍ୟାକେଜ ବାବଦ ମୋଟ 90 ହଜାର କୋଟି ଟଙ୍କା ମଞ୍ଜୁର କରାଯାଇଥିବା ବେଳେ ଦୁଇଟି କିସ୍ତିରେ 45 ହଜାର କୋଟି ଟଙ୍କା ଲେଖାଏଁ ପ୍ୟାକେଜ ଅର୍ଥ ଦିଆଯିବ ।
ଶିଳ୍ପ ଓ ବାଣିଜ୍ୟିକ କାର୍ଯ୍ୟକଳାପ ଲକଡାଉନ କାଳରେ ବନ୍ଦ ହୋଇଥିବାରୁ ଶକ୍ତି ଚାହିଦା ଅନେକ ହ୍ରାସ ପାଇଛି । ଶକ୍ତି କ୍ରୟ ରାଜିନାମା ଅନୁସାରେ ଡ଼ିସକମ ଶକ୍ତି ଉପଯୋଗ ନହେଲେ ମଧ୍ୟ ବିଦ୍ୟୁତ ଉତ୍ପାଦନକାରୀ ସଂସ୍ଥାକୁ ଏକ ନିର୍ଦ୍ଦିଷ୍ଟ ପରିମାଣର ଅର୍ଥ ପଇଠ କରିଥାଏ । ଲକଡାଉନ କାଳରେ ଶକ୍ତି ଉପଯୋଗ ନକରି ମଧ୍ୟ ଏହି ଅର୍ଥ ପଇଠ କରୁଥିବାରୁ ଡ଼ିସକମକୁ ଆର୍ଥିକ ବୋଝ ସମ୍ଭାଳିବାକୁ ପଡୁଛି । ସେ ଦୃଷ୍ଟିରୁ ଏହି ପ୍ୟାକେଜ ବେଶ ଉପଯୋଗୀ ହୋଇପାରିବ ।
ରସାୟନ ଓ ସାର ମନ୍ତ୍ରଣାଳୟ
ଓଡିଶାକୁ ମିଳିଲା ଅତିରିକ୍ତ ୫୦ ଭାଏଲ ଆମ୍ଫୋଟେରିସିନ-ବି
ମଇ ୨୧ ସୁଦ୍ଧା ଦେଶରେ ଆବଣ୍ଟିତ ହୋଇଛି ୨୩୬୮୦ ଭାଏଲ ଆମ୍ଫୋଟେରିସିନ-ବି
ଦେଶର ସମସ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଓ କେନ୍ଦ୍ରୀୟ ସଂସ୍ଥାନଗୁଡିକୁ ମଇ ୨୪, ୨୦୨୧ ସୁଦ୍ଧା ଅତିରିକ୍ତ ୧୯,୪୨୦ ଭାଏଲ ଆମ୍ଫୋଟେରିସିନ-ବି ପ୍ରଦାନ କରାଯାଇଛି ବୋଲି କେନ୍ଦ୍ର ରସାୟନ ଓ ସାର ମନ୍ତ୍ରୀ ଶ୍ରୀ ଡି.ଭି. ସଦାନନ୍ଦ ଗୌଡା ଟ୍ୱିଟ କରି ଜଣାଇଛନ୍ତି । ଏଥିରୁ ଓଡିଶାକୁ ଅତିରିକ୍ତ ୫୦ ଭାଏଲ ଆମ୍ଫୋଟେରିସିନ-ବି ପ୍ରଦାନ କରାଯାଇଛି ।
ଏହାବ୍ୟତୀତ ସାରା ଦେଶରେ ମଇ ୨୧ ସୁଦ୍ଧା ୨୩୬୮୦ ଭାଏଲ ଆମ୍ଫୋଟେରିସିନ-ବି ଆବଣ୍ଟିତ ହୋଇଛି ।
ପରିବେଶ ଓ ଜଙ୍ଗଲ ମନ୍ତ୍ରଣାଳୟ
କାନାଡାର ମଣ୍ଟ୍ରିଲଠାରେ ଜାତିସଂଘ ଜୈବ ବିବିଧତା ସମ୍ମିଳନୀ କପ୍ ୧୫ରେ ଭୂପେନ୍ଦ୍ର ଯାଦବଙ୍କ ଉଦ୍ବୋଧନ
ବୈଶ୍ୱିକ ଜୈବ ବିବିଧତା ଢାଞ୍ଚାରେ ଧାର୍ଯ୍ୟ ଲକ୍ଷ୍ୟ ଓ ଉଦ୍ଦେଶ୍ୟ ଉଚ୍ଚାଭିଳାଷୀ, ମାତ୍ର ବାସ୍ତବ ଓ ବ୍ୟାବହାରିକ ହେବା ଆବଶ୍ୟକ: ଶ୍ରୀ ଯାଦବ
କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ ଭୂପେନ୍ଦ୍ର ଯାଦବ ଜାତିସଂଘ ଜୈବ ବିବିଧତା ସମ୍ମିଳନୀର ସମସ୍ତ ସଦସ୍ୟଙ୍କ ଉପସ୍ଥିତିରେ ତାଙ୍କ ଅଭିଭାଷଣ ରଖିଛନ୍ତି । ଏହି ଅଧିବେଶନ କପ୍-୧୫ କାନାଡାର ମଣ୍ଟ୍ରିଲଠାରେ ଆୟୋଜିତ ହୋଇଛି ।
ମାନନୀୟ ଅଧ୍ୟକ୍ଷ, ମହାମହିମଗଣ ଭଦ୍ରବକ୍ତି ଓ ଉଦ୍ର ମହିଳାଗଣ ମୁଁ ସମସ୍ତ ସଦସ୍ୟଙ୍କ ବହୁ ମୂଲ୍ୟ ଅବଦାନକୁ ସ୍ୱୀକାର କରୁଛି ଓ ଆଶା କରୁଛି ଯେ ୨୦୨୦ ପରବର୍ତ୍ତୀ ବୈଶ୍ୱିକ ଜୈବ ବିବିଧତା ଢାଞ୍ଚା ନେଇ ଚଳିତ ସମ୍ମିଳନୀରେ ସହମତି ପ୍ରକାଶ ପାଇବ । ପରିବେଶ ଅବକ୍ଷୟ ରୋକିବା ସହ ବୈଶ୍ୱିକ ଜୈବ ବିବିଧତା କ୍ଷତିକୁ ସୁଧାରିବା ହେଉଛି ସାମାଜିକ ଓ ଆର୍ଥିକ ବିକାଶ, ମାନବ କଲ୍ୟାଣ ଓ ନିରନ୍ତର ବୈଶ୍ୱିକ ସୁରକ୍ଷା ପାଇଁ ନିତ୍ୟାନ୍ତ ଆବଶ୍ୟକ । ବୈଶ୍ୱିକ ଜୈବ ବିବିଧତା ଢାଂଚାରେ ଧାର୍ଯ୍ୟ ଲକ୍ଷ୍ୟ ଓ ଉଦ୍ଦେଶ୍ୟ ଉଚ୍ଚ ଅଭିଳାଷ ସମ୍ପନ୍ନ ହେବା ଉଚିତ । ଏହା ମଧ୍ୟ ବାସ୍ତବ ଓ ବ୍ୟାବହାରିକ ହେବା ଦରକାର । ଜୈବ ବିବିଧତା ସଂରକ୍ଷଣ ମଧ୍ୟ ସାଧାରଣ ଅଥଚ ପାର୍ଥକ୍ୟ ଯୁକ୍ତ ଦାୟିତ୍ୱ ଆଧାରିତ ହେବା ଦରକାର । କାରଣ ଜଳବାୟୁ ପରିବର୍ତ୍ତନ ପ୍ରକ୍ରିୟା ଜୈବ ବିବିଧତାକୁ ପ୍ରଭାବିତ କରିଥାଏ ।
ମହାମହିମ ଗଣ,
ବିକାଶମୁଖୀ ରାଷ୍ଟ୍ରଗୁଡିକରେ କୃଷି ହେଉଛି ଗ୍ରାମାଞ୍ଚଳ ଜନସାଧାରଣ ନିମନ୍ତେ ପ୍ରମୁଖ ଆର୍ଥିକ ମେରୁଦଣ୍ଡ ଓ ଏଥିପାଇଁ ଏ କ୍ଷେତ୍ରକୁ ଦିଆଯାଉଥିବା ବିଭିନ୍ନ ସହାୟତାକୁ ଅଣଦେଖା କରିହେବ ନାହିଁ । ବିକାଶମୁଖୀ ଦେଶଗୁଡିକ ନିମନ୍ତେ ଖାଦ୍ୟ ସୁରକ୍ଷା ସବୁଠାରୁ ଗୁରୁତ୍ୱପୂର୍ଣ୍ଣ । ସେଥିପାଇଁ କୀଟନାଶକ ହ୍ରାସ କରି ସାଂକ୍ଷିକ ଲକ୍ଷ୍ୟ ଧାର୍ଯ୍ୟ କରିବା ଅନାବଶ୍ୟକ । ଏହା ସମ୍ପୃକ୍ତ ଦେଶ ନିଷ୍ପତ୍ତି ନେବାକୁ ଛାଡିଦେବାକୁ ପଡିବ ସେମାନେ ପରିିସ୍ଥିତି ଅଗ୍ରାଧିକାର ଓ ସାମର୍ଥ୍ୟକୁ ଭିତ୍ତିକରି ସେମାନଙ୍କ ଲକ୍ଷ୍ୟଧାର୍ଯ୍ୟ କରିବେ । ଜେବୌ ବିବିଧତାର ସଂରକ୍ଷଣ ପରିବେଶ ସଂରକ୍ଷଣ ସହିତ ଏହାକୁ ସମାଗ୍ରିକ ଓ ସମନ୍ୱିତ ଢଙ୍ଗରେ କରାଯିବା ଦରକାର । ସେ ଦୃଷ୍ଟିରୁ ପ୍ରକୃତିଭିତ୍ତିକ ସମାଧାନ ପରିବର୍ତ୍ତେ ଜୈବ ବିବିଧତାର ସୁରକ୍ଷା ନିମନ୍ତେ ପରିବଶେ ସଂରକ୍ଷଣ ଉପରେ ଗୁରୁତ୍ୱଆରୋପ କରିବା ଆବଶ୍ୟକ ।
ମହାମହିମଗଣ
ଏହି ଢାଂଚାର ସଫଳ କାର୍ଯ୍ୟକାରିତା ଆମର ସମ ପରିମାଣର ଉଚ୍ଚାଭିଳାଷୀ ସମ୍ବଳ ବିନିଯୋଗ ପଦ୍ଧତି ଉପରେ ନିର୍ଭର କରେ । ସେ ଦୃଷ୍ଟିରୁ ବିକାଶମୁଖୀ ଦେଶଗୁଡିକ ନିମନ୍ତେ ଆର୍ଥିକ ସମ୍ବଳ ଯୋଗାଣର ଏକ ନୂତନ ଓ ଉତ୍ସର୍ଗୀକୃତ ବ୍ୟବସ୍ଥା ବିକଶିତ ହେବା ଆବଶ୍ୟକ । ଭାରତ ସମସ୍ତ ଅଂଶୀଦାରଙ୍କ ସହ କାନ୍ଧକୁ କାନ୍ଧ ମିଳାଇ ଚାଲିବା ନିମନ୍ତେ ସମ୍ପୂର୍ଣ୍ଣ ଅଙ୍ଗୀକାରବଦ୍ଧ । ଏହା ହେଲେ ଯାଇ କପ୍-୧୫ ବୈଶ୍ୱିକ ଜୈବ ବିବିଧତା ଢାଞ୍ଚାର ଅଭିଳଷିତ ଲକ୍ଷ୍ୟ ହାସଲ ହୋଇପାରିବ ।
ଆପଣମାନଙ୍କୁ ଧନ୍ୟବାଦ ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଏନଏଫଏସଏ ହିତାଧିକାରୀମାନଙ୍କ ପାଇଁ ଅତିରିକ୍ତ ଦୁଇ ମାସ-ମେ ଓ ଜୁନ, 2021ରେ ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ତୃତୀୟ ପର୍ଯ୍ୟାୟ ଅନ୍ତର୍ଗତ ଅତିରିକ୍ତ ଖାଦ୍ୟଶସ୍ୟ ଆବଣ୍ଟନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ନିମ୍ନୋକ୍ତ ପ୍ରସ୍ତାବକୁ ପିଛିଲା ଭାବେ ମଞ୍ଜୁରି ମିଳିଛି:
ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ତୃତୀୟ ପର୍ଯ୍ୟାୟ ଅନ୍ତର୍ଗତ ଆହୁରି ଦୁଇ ମାସ ମେ, ଜୁନ, 2021ରେ ଅତିରିକ୍ତ ଖାଦ୍ୟଶସ୍ୟ ଯୋଗାଇ ଦିଆଯିବ । ଜାତୀୟ ଖାଦ୍ୟ ସୁରକ୍ଷା ଯୋଜନା  ର 79.88 କୋଟି ହିତାଧିକାରୀମାନଙ୍କୁ ସମ୍ପୂର୍ଣ୍ଣ ମାଗଣାରେ ମୁଣ୍ଡପିଛା 5 କିଗ୍ରା ଲେଖାଏଁ ରାସନ ଯୋଗାଇ ଦିଆଯିବ । ଡିବିଟି ଅଧୀନରେ ଆସୁଥିବା ହିତାଧିକାରୀମାନେ ମଧ୍ୟ ଏହି ସୁବିଧା ପାଇବେ।
ଏନଏଫଏସଏ ଅନ୍ତର୍ଗତ ବର୍ତ୍ତମାନର ଆବଣ୍ଟନ ଅନୁପାତ ଆଧାରରେ ଖାଦ୍ୟ ଓ ସାଧାରଣ ବଣ୍ଟନ ବିଭାଗ ଦ୍ୱାରା ଗହମ/ଚାଉଳର ରାଜ୍ୟ/କେନ୍ଦ୍ରଶାସିତ ପ୍ରଦେଶ ୱାରୀ ଆବଣ୍ଟନ ନିର୍ଦ୍ଧାରଣ କରାଯିବ । ଏହାଛଡ଼ା ଆଂଶିକ ଓ ସ୍ଥାନୀୟ ଲକଡାଉନ ପରିସ୍ଥିତି ଏବଂ ମୌସୁମୀ, ବାତ୍ୟା ଭଳି ପ୍ରତିକୂଳ ପାଣିପାଗ, ଯୋଗାଣ ଶୃଙ୍ଖଳ ଓ କୋଭିଡ ଜନିତ ବାଧା ଆଦିକୁ ଦୃଷ୍ଟିରେ ରଖି ପିଏମଜିକେୱାଇ ଅନ୍ତର୍ଗତ ପରିଚାଳନା ଆବଶ୍ୟକତା ଅନୁଯାୟୀ ଉଠାଣ/ବିତରଣ ଅବଧିର ସମ୍ପ୍ରସାରଣ ସଂକ୍ରାନ୍ତରେ ମଧ୍ୟ ଖାଦ୍ୟ ଓ ସାଧାରଣ ବଣ୍ଟନ ବିଭାଗ ନିଷ୍ପତ୍ତି ଗ୍ରହଣ କରିବ ।
ଏଥିପାଇଁ ଆନୁମାନିକ ମୋଟ 80 ଲକ୍ଷ ମେଟ୍ରିକ ଟନ୍ ଖାଦ୍ୟଶସ୍ୟ ଆବଶ୍ୟକ ପଡ଼ିବ ।
ଧାର୍ଯ୍ୟଲକ୍ଷ୍ୟ ଆଧାରିତ ସାଧାରଣ ବଣ୍ଟନ ବ୍ୟବସ୍ଥା  ଅନ୍ତର୍ଗତ ଆନୁମାନିକ 79.88 କୋଟି ହିତାଧିକାରୀମାନଙ୍କୁ ଦୁଇ ମାସ ମେ, ଜୁନ 2021 ପାଇଁ ମୁଣ୍ଡପିଛା 5 କିଗ୍ରା ଲେଖାଏଁ ଅତିରିକ୍ତ ଖାଦ୍ୟଶସ୍ୟ ମାଗଣାରେ ଆବଣ୍ଟନ କରାଯିବ । ଏଥିପାଇଁ ଖାଦ୍ୟ ସବସିଡି ବାବଦକୁ ଆନୁମାନିକ 25332.92 କୋଟି ଟଙ୍କା ଖର୍ଚ୍ଚ ହେବ । ପ୍ରତି ମେଟ୍ରିକ ଟନ ଚାଉଳ ପାଇଁ 36789.2 ଟଙ୍କା ଏବଂ ପ୍ରତି ମେଟ୍ରିକ ଟନ ଗହମ ପାଇଁ 25731.4 ଟଙ୍କା ଖର୍ଚ୍ଚ ହେବ ବୋଲି ଅନୁମାନ କରାଯାଉଛି ।
ଏହି ଅତିରିକ୍ତ ଖାଦ୍ୟଶସ୍ୟ ଆବଣ୍ଟନ ଫଳରେ କରୋନା ଭୂତାଣୁ ସଂକ୍ରମଣ କାରଣରୁ ଦେଖାଦେଇଥିବା ଆର୍ଥିକ ବାଧା ଫଳରେ ଗରିବମାନେ ସମ୍ମୁଖୀନ ହେଉଥିବା ସମସ୍ୟା ଦୂର ହୋଇପାରିବ । ଆସନ୍ତା ଦୁଇ ମାସ ପର୍ଯ୍ୟନ୍ତ ଗରିବ ପରିବାରଗୁଡ଼ିକ ଖାଦ୍ୟଶସ୍ୟ ଅଭାବ ସମସ୍ୟାର ସମ୍ମୁଖୀନ ହେବେ ନାହିଁ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବରିଷ୍ଠ ପ୍ରଶାସକ ଡକ୍ଟର ମଞ୍ଜୁଳା ସୁବ୍ରମଣ୍ୟମଙ୍କ ଦେହାନ୍ତରେ ସମବେଦନା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବରିଷ୍ଠ ପ୍ରଶାସକ ଡକ୍ଟର ମଞ୍ଜୁଳା ସୁବ୍ରମଣ୍ୟମଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ ବରିଷ୍ଠ ପ୍ରଶାସକ ଡକ୍ଟର ମଞ୍ଜୁଳା ସୁବ୍ରମଣ୍ୟମ ଜୀ ଙ୍କ ଦେହାନ୍ତରେ ଦୁଃଖିତ । ନୀତି ସମ୍ବନ୍ଧୀୟ ପ୍ରସଙ୍ଗ ତଥା କାର୍ଯ୍ୟ ଭିତ୍ତିକ ଆଭିମୁଖ୍ୟକୁ ବୁଝିବା ପାଇଁ ତାଙ୍କୁ ସମସ୍ତେ ସମ୍ମାନ କରୁଥିଲେ । ମୁଁ ଯେତେବେଳେ ମୁଖ୍ୟମନ୍ତ୍ରୀ ଥିଲି ସେତେବେଳେ ତାଙ୍କ ସହ ମୋର କଥାବାର୍ତ୍ତା ମନେ ପଡିଥିଲା । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ସମବେଦନା । ଓମ୍ ଶାନ୍ତି ।”
HS
(
କ୍ୟାବିନେଟ
ବସ୍ତ୍ର ଓ ପରିଧାନ ରପ୍ତାନି ଉପରେ ଟିକସ ରିହାତି ଅବଧି ବୃଦ୍ଧିକୁ କ୍ୟାବିନେଟ ଅନୁମୋଦନ
ବସ୍ତ୍ର ଓ ପରିଧାନର ରପ୍ତାନି ଉପରେ ରାଜ୍ୟ ଓ କେନ୍ଦ୍ରୀୟ ଟିକସ ଏବଂ ଲେଭିରେ ରିହାତି  ଯୋଜନା 1 ଏପ୍ରିଲ, 2020 ପରେ ମଧ୍ୟ ଜାରି ରହିବ । ରପ୍ତାନି ଉତ୍ପାଦ ଉପରେ ଟିକସ ଓ ଶୁଳ୍କ ଛାଡ଼  ଯୋଜନା ସହିତ ସମ୍ମିଶ୍ରଣ ପର୍ଯ୍ୟନ୍ତ ଏହି ଯୋଜନାକୁ ଜାରି ରଖିବା ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି ।
ଆରଓଡିଟିଇପି ଯୋଜନା ସହିତ ଆରଓଏସସିଟିଏଲ ଯୋଜନା ନମିଶିବା ପର୍ଯ୍ୟନ୍ତ ବୟନ ଶିଳ୍ପ ମନ୍ତ୍ରଣାଳୟ ପକ୍ଷରୁ ଜାରି କରାଯାଇଥିବା ବିଜ୍ଞପ୍ତି ଅନୁଯାୟୀ ଯୋଜନାର ଦିଶାନିର୍ଦ୍ଦେଶ ଏବଂ ଦରରେ କୌଣସି ପରିବର୍ତ୍ତନ ହେବ ନାହିଁ । ସମସ୍ତ ବସ୍ତ୍ର ଏବଂ ପରିଧାନ ରପ୍ତାନି କ୍ଷେତ୍ରରେ ଆରଓଏସସିଟିଏଲ ଯୋଜନା 1 ଏପ୍ରିଲ, 2020 ପରେ ମଧ୍ୟ ଜାରି ରହିବ ବୋଲି କ୍ୟାବିନେଟ ନିଷ୍ପତ୍ତି ନେଇଛନ୍ତି ।
31 ମାର୍ଚ୍ଚ 2020 ପରେ ଏହି ଯୋଜନା ଜାରି ରହିବା ଫଳରେ ବୟନ ଶିଳ୍ପ କ୍ଷେତ୍ର ପାଇଁ ବିଭିନ୍ନ ଟିକସ/ଲେଭିରେ ରିହାତି ମିଳିପାରିବ । ଫଳରେ ଏହି କ୍ଷେତ୍ର ଅଧିକ ପ୍ରତିଦ୍ୱନ୍ଦ୍ୱୀ ହୋଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦ୍ୱିତୀୟ ଭାରତ- ଅଷ୍ଟ୍ରେଲିଆ ଭର୍ଚ୍ୟୁଆଲ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦଘାଟନୀ ଅଭିଭାଷଣର ଅନୁବାଦ
ମୋର ପ୍ରିୟ ବନ୍ଧୁ ସ୍କଟ, ନମସ୍କାର !
ହୋଲି ପର୍ବ ଓ ନିର୍ବାଚନରେ ବିଜୟ ପାଇଁ ଆପଣଙ୍କ ଶୁଭେଚ୍ଛା ବାର୍ତ୍ତା ପାଇଁ ମୁଁ କୃତଜ୍ଞ ।
କୁଇନ୍ସଲ୍ୟାଣ୍ଡ ଓ ନ୍ୟୁ ସାଉଥ ୱେଲ୍ସରେ ବନ୍ୟା ଯୋଗୁଁ ହୋଇଥିବା ଜୀବନ ଓ ସମ୍ପତ୍ତି ହାନି ପାଇଁ ଭାରତବାସୀଙ୍କ ତରଫରୁ ମୁଁ ସମବେଦନା ଜଣାଉଛି ।
ଆମର ବିଗତ ଭର୍ଚୁଆଲ୍ ଶିଖର ସମ୍ମିଳନୀରେ ଆମେ ଆମ ସମ୍ପର୍କକୁ ଏକ ବ୍ୟାପକ ରଣନୈତିକ ଭାଗିଦାରୀରେ ପରିଣତ କରିପାରିଛୁ । ମୁଁ ଖୁସି ଯେ, ଆଜି ଦୁଇ ଦେଶ ମଧ୍ୟରେ ବାର୍ଷିକ ସମ୍ମିଳନୀ ଗଠନ ପ୍ରକ୍ରିୟା ସ୍ଥିର କରିଛୁ । ଆମ ସମ୍ପର୍କର ନିୟମିତ ସମୀକ୍ଷାରେ ଏହା ଏକ ଗଠନମୂଳକ ତନ୍ତ୍ର ଭାବେ ଗଢି ଉଠିବ ।
ମାନନୀୟ,
ବିଗତ କିଛି ବର୍ଷ ମଧ୍ୟରେ ଆମ ସମ୍ପର୍କରେ ଉଲ୍ଲେଖନୀୟ ପ୍ରଗତି ହୋଇଛି । ବାଣିଜ୍ୟ ଏବଂ ବିନିଯୋଗ, ପ୍ରତିରକ୍ଷା ଏବଂ ନିରାପତ୍ତା, ଶିକ୍ଷା ଏବଂ ନବସୃଜନ, ବିଜ୍ଞାନ ଏବଂ ପ୍ରଯୁକ୍ତି – ଆଦି କ୍ଷେତ୍ରରେ ଆମର ସହଯୋଗ ଘନିଷ୍ଠ ହୋଇଛି । କୋଭିଡ- ୧୯ ଗବେଷଣା, ଅକ୍ଷୟ ଶକ୍ତି, ଜଳ ପରିଚାଳନା ଓ ପ୍ରମୁଖ ଖଣିଜ ସାମଗ୍ରୀ କ୍ଷେତ୍ରରେ ଆମର ଭାଗିଦାରୀ ଦ୍ରୁତ ଗତିରେ ବୃଦ୍ଧି ପାଇଛି ।
ବେଙ୍ଗାଲୁରୁରେ ସେଣ୍ଟର ଫର ଏକ୍ସଲେନ୍ସ ଫର କ୍ରିଟିକାଲ ଆଣ୍ଡ ଇମର୍ଜିଂ ଟେକ୍ନୋଲଜି ପଲିସି ସ୍ଥାପନ ଘୋଷଣାକୁ ମୁଁ ହୃଦୟରୁ ସ୍ୱାଗତ କରୁଛି । ସାଇବର ତଥା ଜଟିଳ ଏବଂ ନୂଆ ପ୍ରଯୁକ୍ତି କ୍ଷେତ୍ରରେ ଅଧିକ ସହଭାଗୀତା ରହିବା ଜରୁରୀ । ଅନୁରୂପ ମୂଲ୍ୟବୋଧ ସମ୍ପନ୍ନ ଦେଶଗୁଡିକ ଏସବୁ ନୂଆ ପ୍ରଯୁକ୍ତି କ୍ଷେତ୍ରରେ ଉପଯୁକ୍ତ ବିଶ୍ୱସ୍ତରୀୟ ମାନଦଣ୍ଡ ଆପଣାଇବା ଦରକାର ।
ମାନନୀୟ,
ବିସ୍ତୃତ ଅର୍ଥନୈତିକ ସହଯୋଗ ଚୁକ୍ତି- ସିଇସିଏ ସମ୍ପର୍କରେ ଆପଣ ଯାହା କରିଛନ୍ତି ସେ ସମ୍ପର୍କରେ ମୁଁ ମଧ୍ୟ କହିବାକୁ ଚାହେଁ ଯେ, ଖୁବ ଅଳ୍ପ ସମୟ ମଧ୍ୟରେ ଉଲ୍ଲେଖନୀୟ ଅଗ୍ରଗତି ହୋଇଛି । ମୋର ଦୃଢ ବିଶ୍ୱାସ ଯେ, ଅବଶିଷ୍ଟ ବିଷୟଗୁଡ଼ିକରେ ମଧ୍ୟ ଆମେ ଶୀଘ୍ର ଏକମତ ହେବା । ସିଇସିଏର ଶୀଘ୍ର ସମାପନ ଆର୍ଥିକ ସହଭାଗିତା, ପୁନରୁଦ୍ଧାର ଓ ଆର୍ଥିକ ସୁରକ୍ଷା ପାଇଁ ଗୁରୁତ୍ୱପୂର୍ଣ୍ଣ ।
କ୍ୱାଡରେ ମଧ୍ୟ ଆମ ସହଯୋଗ ଉତ୍ତମ ରହିଛି ଏବଂ ଏହି ସମନ୍ୱୟ ଏକ ମୁକ୍ତ, ଅବାଧ ଓ ଅନ୍ତର୍ଭୁକ୍ତିମୂଳକ ଭାରତ- ପ୍ରଶାନ୍ତ ମହାସାଗରୀୟ ଅଞ୍ଚଳ ପ୍ରତି ଆମର ପ୍ରତିବଦ୍ଧତା ଓ ସହଭାଗିତାକୁ ପ୍ରତିଫଳିତ କରୁଛି । କ୍ୱାଡର ସଫଳତା ଆଞ୍ଚଳିକ ଏବଂ ବିଶ୍ୱ ସ୍ଥିରତା ପାଇଁ ଖୁବ ଗୁରୁତ୍ୱପୂର୍ଣ୍ଣ ।
ମାନନୀୟ,
ପ୍ରାଚୀନ ଭାରତୀୟ କଳାକୃତି ଫେରାଇବାକୁ ପଦକ୍ଷେପ ନେଇଥିବାରୁ ମୁଁ ଆପଣଙ୍କୁ ବିଶେଷ ଧନ୍ୟବାଦ ଦେବାକୁ ଚାହେଁ । ଆପଣ ଫେରାଇ ଥିବା କଳାକୃତିଗୁଡ଼ିକ ମଧ୍ୟରେ ଶହ ଶହ ବର୍ଷ ପୁରୁଣା ମୂର୍ତ୍ତି ଓ ରାଜସ୍ଥାନ, ପଶ୍ଚିମବଙ୍ଗ, ଗୁଜୁରାଟ, ହିମାଚଳ ପ୍ରଦେଶ ତଥା ଭାରତର ବିଭିନ୍ନ ରାଜ୍ୟରୁ ଚୋରାଚାଲାଣ ହୋଇଥିବା ଛବି ସାମିଲ ରହିଛି । ଏଥିପାଇଁ ମୁଁ ସମସ୍ତ ଭାରତୀୟଙ୍କ ତରଫରୁ ଆପଣଙ୍କୁ ଧନ୍ୟବାଦ ଜଣାଉଛି । ଆପଣ ଫେରାଇଥିବା ସମସ୍ତ ମୂର୍ତ୍ତି ଓ ଅନ୍ୟାନ୍ୟ ସାମଗ୍ରୀ ସେମାନଙ୍କର ମୂଳ ସ୍ଥାନକୁ ଫେରାଇ ଦିଆଯିବ । ଏହି ପ୍ରୟାସ ପାଇଁ ସମସ୍ତ ଭାରତୀୟ ନାଗରିକଙ୍କ ତରଫରୁ ମୁଁ ପୁଣି ଥରେ ଆପଣଙ୍କୁ ଧନ୍ୟବାଦ ଜଣାଉଛି ।
ବିଶ୍ୱକପ କ୍ରିକେଟରେ ଅଷ୍ଟ୍ରେଲିଆ ମହିଳା କ୍ରିକେଟ୍ ଦଳର ଅସାଧାରଣ ପ୍ରଦର୍ଶନ ପାଇଁ ଅନେକ ଅଭିନନ୍ଦନ । ଶନିବାର ମ୍ୟାଚ୍ରେ ଅଷ୍ଟ୍ରେଲିଆ ଜିତିଥିଲା । ତେବେ ଟୁର୍ଣ୍ଣାମେଣ୍ଟ ଏପର୍ଯ୍ୟନ୍ତ ଶେଷ ହୋଇନାହିଁ । ଉଭୟ ଦେଶର ଦଳକୁ ମୋର ଶୁଭେଚ୍ଛା ।
ମାନନୀୟ,
ଆଜି ଆପଣଙ୍କ ସହ ମତ ବିନିମୟ କରିବାର ସୁଯୋଗ ମିଳିଥିବାରୁ ମୁଁ ସନ୍ତୋଷ ବ୍ୟକ୍ତ କରୁଛି ।
ଗଣମାଧ୍ୟମର ବନ୍ଧୁମାନଙ୍କୁ ଧନ୍ୟବାଦ ଜଣାଇ ଉଦଘାଟନୀ ଅଧିବେଶନରେ ମୋର ବକ୍ତବ୍ୟ ଶେଷ କରୁଛି । ଏହା ପରେ, କିଛି ମୁହୂର୍ତ୍ତ ବିରତି । ପରବର୍ତ୍ତୀ ଆଲୋଚନା ସୂଚୀ ସମ୍ପର୍କରେ ମୋର ବକ୍ତବ୍ୟ ଉପସ୍ଥାପନ କରିବି ।
ସ୍ୱଷ୍ଟୀକରଣ: ଏହା ପ୍ରଧାନମନ୍ତ୍ରୀ ହିନ୍ଦୀରେ ପ୍ରଦାନ କରିଥିବା ଭାଷଣର ଆନୁମାନିକ ଅନୁବାଦ ।
SR
(Visitor Counter : 51
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଭାରତରେ ୨୦୨୨ ୧୭ବର୍ଷରୁ କମ୍ ମହିଳା ବିଶ୍ୱକପ୍ ଆୟୋଜନ ଲାଗି ଆନ୍ତର୍ଜାତିକ ଫୁଟବଲ ମହାସଂଘ ସହ ଗ୍ୟାରେଣ୍ଟି ସ୍ୱାକ୍ଷର ପାଇଁ କ୍ୟାବିନେଟ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆୟୋଜିତ କ୍ୟାବିନେଟ ବୈଠକରେ ଭାରତରେ ୧୭ବର୍ଷରୁ କମ୍ ମହିଳା ବିଶ୍ୱ କପ୍ ଫୁଟବଲ ୨୦୨୨ ପ୍ରତିଯୋଗିତା ଆୟୋଜନ ନିମନ୍ତେ ଆନ୍ତର୍ଜାତିକ ଫୁଟବଲ ମହାସଂଘ  ସହ ପ୍ରତିଶ୍ରୁତିନାମା  ସ୍ୱାକ୍ଷର କରିବାକୁ ଅନୁମୋଦନ କରାଯାଇଛି ।
ଫିଫା ୧୭ବର୍ଷରୁ କମ୍ ମହିଳା ବିଶ୍ୱକପ୍-୨୦୨୨ ଭାରତରେ ଅକ୍ଟୋବର ୧୧ରୁ ୩୦ତାରିଖ ମଧ୍ୟରେ ଆୟୋଜିତ ହେବ । ଦ୍ୱିବାର୍ଷିକ ଯୁବ ଟୁର୍ଣ୍ଣାମେଣ୍ଟର ସପ୍ତମ ସଂସ୍କରଣ ଫିଫା ମହିଳା ଫୁଟବଲ ପ୍ରତିଯୋଗିତା ପ୍ରଥମ ଥର ନିମନ୍ତେ ଭାରତରେ ଆୟୋଜିତ ହେବ । ଫିଫା ୧୭ବର୍ଷରୁ କମ୍ ମହିଳା ଫୁଟବଲ ବିଶ୍ୱକପ୍-୨୦୧୭ର ସକାରତ୍ମକ ଅଭିକ୍ଷତାକୁ ପାଥେୟ କରି ଦେଶ ୧୭ବର୍ଷରୁ କମ୍ ମହିଳା ପ୍ରତିଯୋଗିତା ନିମନ୍ତେ ପ୍ରସ୍ତୁତ ହେଉଛି । ଏହି ଆକର୍ଷଣୀୟ ଟ୍ରଫିକୁ ହାତେଇବା ପାଇଁ ବିଶ୍ୱର ଯୁବା ମହିଳା ଫୁଟବଲ ଖେଳାଳୀମାନେ ସମସ୍ତ ପ୍ରୟାସ କରିବେ ।
ଆର୍ଥିକ ବ୍ୟୟ
ସର୍ବଭାରତୀୟ ଫୁଟବଲ ମହାସଂଘକୁ ଏଥିପାଇଁ ଦଶକୋଟି ଟଙ୍କା ପ୍ରଦାନ କରାଯାଇଛି । ଏଥିରେ ଖେଳପଡିଆ ରକ୍ଷଣାବେକ୍ଷଣ, ଷ୍ଟାଡିୟମ ସୁବିଧା ଓ ତାଲିମ କ୍ଷେତ୍ର ଇତ୍ୟାଦି ବାବଦକୁ ଖର୍ଚ୍ଚ ହେବ ।
ଯୋଜନାର ଲକ୍ଷ୍ୟ-
- ଫିଫା ୧୭ବର୍ଷରୁ କମ୍ ମହିଳା ବିଶ୍ୱକପ୍ ଭାରତ-୨୦୨୨ ଦେଶରେ ମହିଳା ଫୁଟବଲକୁ ଶକ୍ତିଶାଳୀ କରିବାର ସାମର୍ଥ୍ୟ ରଖିଛି ।
- ଫିଫା ୧୭ବର୍ଷରୁ କମ୍ ଫୁଟବଲ ବିଶ୍ୱ କପ୍ -୨୦୧୭ରୁ ମିଳିଥିବା ସରକାରତ୍ମକ ଅଭିଜ୍ଞତାକୁ ଉପଜିବ୍ୟ କରି ବିଶ୍ୱ ବ୍ୟାପୀ ମହିଳା ଯୁବା ଖେଳାଳିଗଣ ଏହି ଆକର୍ଷଣୀୟ ଟ୍ରଫି ହାସଲ ନିମନ୍ତେ ସବୁ ମତେ ପ୍ରୟାସ କରିବେ । ଏହା ଭବିଷ୍ୟତ ନିମନ୍ତେ ଏକ ସକାରାତ୍ମକ ଅଭିଜ୍ଞତା ପତ୍ର ଜାହିର କରିବ ।
- ଏହା ଦ୍ୱାରା ଫୁଟବଲ ନେତୃତ୍ୱ ଓ ନିଷ୍ପତ୍ତି ଦିଗରେ ମହିଳାଙ୍କ ପ୍ରତିନିଧିତ୍ୱ ଅଧିକ ହେବ ।
- ଯୁବ ପ୍ରତିଭାର ଉଭୟ ଶ୍ରେଣୀରେ ଅଂଶଗ୍ରହଣ ଲିଙ୍ଗଗତ ଅନ୍ତୁର୍ଭୁକ୍ତୀକରଣ ଦିଗରେ ପ୍ରୋତ୍ସାହନ ଦେବ ।
- ଭାରତର ମହିଳା ଫୁଟବଲ ଖେଳ ମାନବୃଦ୍ଧି ପାଇଁ ଏକ ସୁଯୋଗ ।
- ମହିଳା କ୍ରୀଡାରେ ବାଣିଜ୍ୟିକ ମୂଲ୍ୟବୋଧ ଉନ୍ନତି ।
ଯଥାର୍ଥତା
ଫିଫା ୧୭ବର୍ଷରୁ କମ୍ ମହିଳା ବିଶ୍ୱକପ୍ ଏକ ସମ୍ମାଜନକ ଘଟଣା ଏହା ଭାରତରେ ପ୍ରଥମ ଥର ନିମନ୍ତେ ଅନୁଷ୍ଠିତ ହେବ । ଏହା ଅଧିକରୁ ଅଧିକ ଯୁବାଗୋଷ୍ଠୀଙ୍କୁ କ୍ରୀଡାରେ ଅଂଶଗ୍ରହଣ କରିବା ସହ ଫୁଟବଲକୁ ଲୋକପ୍ରିୟ ଭାରତରେ କରାଇବାରେ ସହାୟକ ହେବ । ଏହା କେବଳ ଫୁଟବଲକୁ ଦେଶରେ ଏକ କ୍ରୀଡାଭାବେ ପ୍ରତିଷ୍ଠିତ କରିବ ନାହିଁ, ବରଂ ଦେଶରେ ବାଳିକା ଓ ମହିଳାମାନଙ୍କୁ ଫୁଟବଲ ଓ ଅନ୍ୟାନ୍ୟ କ୍ରୀଡା ପ୍ରତି ଉତ୍ସାହିତ କରିବ ।
ପୃଷ୍ଠଭୂମି
ଫିଫା: ୧୭ ବର୍ଷରୁ କମ୍ ମହିଳା ବିଶ୍ୱକପ୍ ଚାମ୍ପିୟନସିପ୍ ୧୭ବର୍ଷ ବା ତା’ଠାରୁ କମ୍ ମହିଳାମାନଙ୍କ ନିମନ୍ତେ ଫିଫା ପକ୍ଷରୁ ଆୟୋଜିତ ହୋଇଆସୁଛି । ଏହି ପ୍ରତିଯୋଗିତାରେ ୨୦୦୮ ମସିହାରେ ଆରମ୍ଭ ହୋଇଥିବା ବେଳେ ପ୍ରାୟ ଯୁଗ୍ମ ବର୍ଷରେ ପାରମ୍ପରିକ ଭାବେ ଅନୁଷ୍ଠିତ ହୋଇଥାଏ । ୨୦୧୮ ମସିହା ନଭେମ୍ବର ୧୩ରୁ ଡିସେମ୍ବର ପହିଲା ପର୍ଯ୍ୟନ୍ତ ପ୍ରତିଯୋଗିତାର ଷଷ୍ଠ ସଂସ୍କରଣ ଉରୁଗୁଏରେ ଆୟୋଜିତ ହୋଇଥିଲା । ଫିଫା ୧୭ବର୍ଷରୁ କମ୍ ମହିଳା ବିଶ୍ୱକପ୍ର ବର୍ତ୍ତମାନ ଚାମ୍ପିୟନ ଆଖ୍ୟା ସ୍ପେନ ବଜାୟ ରଖିଛି । ଫିଫା ୧୭ବର୍ଷରୁ କମ୍ ମହିଳା ବିଶ୍ୱକପ୍ର ସପ୍ତମ ସଂସ୍କରଣ ୨୦୨୨ରେ ଭାରତରେ ଅନୁଷ୍ଠିତ ହେବାକୁ ଯାଉଥିବାବେଳେ, ଏଥିରେ ଭାରତ ସମେତ ୧୫ଟି ଦେଶ ଅଂଶଗ୍ରହଣ କରିବେ । ଭୁବନେଶ୍ୱର, ନବି ମୁମ୍ବାଇ ଓ ଗୋଆରେ ଅଖିଳ ଭାରତ ଫୁଟବଲ ମହାସଂଘ ଏହାର ଆୟୋଜନ କରିବାକୁ ସ୍ଥିର କରିଛି । ଫିଫା ୧୭ବର୍ଷରୁ କମ୍ ପୁରୁଷ ବିଶ୍ୱକପ୍ ୨୦୧୭ ଭାରତ ସଫଳତାର ସହ ଛଅଟି ସ୍ଥାନ ଯଥା ନୂଆଦିଲ୍ଳୀ, ଗୌହାଟୀ, ମୁମ୍ବାଇ, ଗୋଆ, କୋଚି ଓ କୋଲକାତାରେ ୨୦୧୭ ଅକ୍ଟୋବର ୬ରୁ ୮ତାରିଖ ମଧ୍ୟରେ ଆୟୋଜନ କରିଥିଲା ।
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଉଜ୍ଜ୍ଵଳା ଯୋଜନା ହିତାଧିକାରୀଙ୍କୁ ମାଗଣା ସିଲିଣ୍ଡର ଯୋଗାଣ କାର୍ଯ୍ୟକୁ ତ୍ୱରାନ୍ୱିତ କରିବା ନେଇ ଓଏମସି ଅଧିକାରୀମାନଙ୍କୁ କେନ୍ଦ୍ର ମନ୍ତ୍ରୀ ଧର୍ମେନ୍ଦ୍ର ପ୍ରଧାନଙ୍କ ଆହ୍ଵାନ
• ତୈଳ ବିପଣନ କମ୍ପାନୀର ଜିଲ୍ଲା ନୋଡାଲ୍ ଅଫିସରଙ୍କୁ କେନ୍ଦ୍ରମନ୍ତ୍ରୀଙ୍କ ଆହ୍ୱାନ ଉଜ୍ଜଳା ହିତାଧିକାରୀଙ୍କୁ ମାଗଣାରେ ଗ୍ୟାସ ଯୋଗାଣ କାମକୁ ତ୍ୱରାନ୍ୱିତ କର - ଧର୍ମେନ୍ଦ୍ର ପ୍ରଧାନ
• ଏପ୍ରିଲ ମାସର ପ୍ରଥମ ତିନି ସପ୍ତାହରେ 40% ହିତାଧିକାରୀ ସିଲିଣ୍ଡର ପାଇଁ ବୁକ୍ କରିଛନ୍ତି
• ଗରିବଙ୍କ ଘରେ ଏଲପିଜି ଯୋଗାଣ ପହଁଚାଇବା କାମରେ କିଛି ସାଲିସ୍ କରାଯିବ ନାହିଁ
କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ତଥା ଇସ୍ପାତ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ତୈଳ ବିପଣନ କମ୍ପାନୀର ଜିଲ୍ଲା ନୋଡାଲ୍ ଅଫିସରମାନଙ୍କ ସହ ଭିଡିଓ କନଫରେନ୍ସି ଯୋଗେ ଆଲୋଚନା କରିବା ଅବସରରେ ଏଲପିଜି ଯୋଗାଣକୁ ସଠିକ୍ ଭାବରେ କାର୍ଯ୍ୟକାରୀ କରିବା ତଥା ପ୍ରଧାନମନ୍ତ୍ରୀ ଉଜ୍ଜ୍ୱଳା ଯୋଜନା ହିତାଧିକାରୀଙ୍କୁ ମାଗଣାରେ ଗ୍ୟାସ ଯୋଗାଣ କାର୍ଯ୍ୟକୁ ତ୍ୱରାନ୍ୱିତ କରିବା ପାଇଁ ଆହ୍ୱାନ କରିଛନ୍ତି । ଶ୍ରୀ ପ୍ରଧାନ କହିଛନ୍ତି ଯେ, କରୋନା ମହାମାରୀ ତଥା ଲକଡାଉନ ପାଇଁ କେନ୍ଦ୍ର ସରକାର ଗରିବ ଲୋକଙ୍କ ପାଇଁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଘୋଷଣା କରିଛନ୍ତି । ଏହି ଯୋଜନାରେ 8 କୋଟିରୁ ଊର୍ଦ୍ଧ୍ଵ ଉଜ୍ଜଳା ଲାଭାର୍ଥୀଙ୍କୁ ଆଗାମୀ 3 ମାସ ପାଇଁ ମାଗଣାରେ ତିନୋଟି ଏଲପିଜି ସିଲିଣ୍ଡର ଯୋଗାଇ ଦିଆଯିବ । ଏହି ପଦକ୍ଷେପ ସ୍ୱରୂପ ଏପ୍ରିଲ ମାସର ପ୍ରଥମ ତିନି ସପ୍ତାହରେ 40 ପ୍ରତିଶତ ହିତାଧିକାରୀ ସିଲିଣ୍ଡର ପାଇଁ ବୁକ୍ କରିଛନ୍ତି । ଏହି ପରିପ୍ରେକ୍ଷୀରେ ଏକ ବିଶେଷ ଯୋଜନା ଅନୁସାରେ ଅଧିକରୁ ଅଧିକ ଉଜ୍ଜ୍ୱଳା ରିଫିଲ୍ ଉପରେ ଗୁରୁତ୍ୱ ଦେବାକୁ ଜିଲ୍ଲା ନୋଡାଲ ଅଫିସରଙ୍କୁ ଶ୍ରୀ ପ୍ରଧାନ ଆହ୍ୱାନ କରିଥିଲେ । ଗରିବଙ୍କ ଘରେ ଏଲପିଜି ଯୋଗାଣ ପହଁଚାଇବା କାମରେ କିଛି ସାଲିସ୍ କରାଯିବ ନାହିଁ ବୋଲି ଶ୍ରୀ ପ୍ରଧାନ ଅଧିକାରୀମାନଙ୍କୁ କହିଥିଲେ । ଏହି ଅବସରରେ ଶ୍ରୀ ପ୍ରଧାନ ନୋଡାଲ ଅଫିସରଙ୍କୁ କରୋନା ଭୂତାଣୁରୁ ରକ୍ଷା ନିମନ୍ତେ ପ୍ରତିଷେଧମୂଳକ ବ୍ୟବସ୍ଥା ଗ୍ରହଣ କରିବାକୁ ପରାମର୍ଶ ଦେଇଥିଲେ । ଏହାସହ ଏଲପିଜି ସିଲିଣ୍ଡର ନେଣଦେଣ ସମୟରେ ମଧ୍ୟ ସ୍ୱଚ୍ଛତା ଓ ଉପଭୋକ୍ତାଙ୍କ ସୁରକ୍ଷା ଉପରେ ଗୁରୁତ୍ୱ ଦେବାକୁ କହିଥିଲେ । ଫେସ୍ ମାସ୍କର ବ୍ୟବହାର, ଆରୋଗ୍ୟ ସେତୁ ଆପ୍, ହାତକୁ ସଫା ରଖିବା ଏବଂ ସାମାଜିକ ଦୂରତା ଅବଲମ୍ବନ କରିବା ବିଷୟରେ ସଚେତନନା କରିବା ଉପରେ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ ବିଚାରବିମର୍ଷ କରିଥିଲେ । ବୈଠକ ଆରମ୍ଭ ହେବା ପୂର୍ବରୁ ଶ୍ରୀ ପ୍ରଧାନ ଓ ଅନ୍ୟ ଅଫିସରମାନେ ବିହାର ସୁପୋଲ ଠାରେ ଏଲପିଜି ଡେଲିଭରି ବୟଙ୍କ ମୃତ୍ୟୁରେ 1 ମିନିଟ୍ ନିରବ ପ୍ରାର୍ଥନା କରିବା ସହ ଶୋକସନ୍ତପ୍ତ ପରିବାରକୁ ସମବେଦନା ଜଣାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତାକାଲି ବାରଣାସୀର ଡାକ୍ତର, ପାରାମେଡିକାଲ ଏବଂ ଅନ୍ୟାନ୍ୟ ସମ୍ମୁଖ ସ୍ୱାସ୍ଥ୍ୟ କର୍ମଚାରୀଙ୍କ ସହ ମତ ବିନିମୟ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଅର୍ଥାତ 21 ମେ, 2021 ସକାଳ 11 ଘଟିକା ସମୟରେ ଭିଡିଓ କନଫରେନ୍ସ ମାଧ୍ୟମରେ ବାରଣାସୀର ଡାକ୍ତର, ପାରାମେଡିକାଲ ଏବଂ ଅନ୍ୟାନ୍ୟ ସମ୍ମୁଖ ସ୍ୱାସ୍ଥ୍ୟ କର୍ମୀମାନଙ୍କ ସହ ମତ ବିନିମୟ କରିବେ ।
ଡିଆରଡିଓ ଏବଂ ଭାରତୀୟ ସେନାର ମିଳିତ ଉଦ୍ୟମରେ ନିକଟରେ କାର୍ଯ୍ୟକାରୀ ହୋଇଥିବା ପଣ୍ଡିତ ରାଜନ ମିଶ୍ର କୋଭିଡ ହସ୍ପିଟାଲ ସହିତ ବାରଣାସୀର ବିଭିନ୍ନ କୋଭିଡ ହସ୍ପିଟାଲଗୁଡିକର କାର୍ଯ୍ୟର ସମୀକ୍ଷା କରିବେ । ଜିଲ୍ଲାରେ ଥିବା ଅଣ-କୋଭିଡ ହସ୍ପିଟାଲଗୁଡ଼ିକର କାର୍ଯ୍ୟର ମଧ୍ୟ ସେ ସମୀକ୍ଷା କରିବେ ।
ବାରଣାସୀରେ କୋଭିଡର ଦ୍ୱିତୀୟ ତରଙ୍ଗର ମୁକାବିଲା ପାଇଁ ଚାଲିଥିବା ପ୍ରୟାସ ଏବଂ ଭବିଷ୍ୟତ ପ୍ରସ୍ତୁତି ବିଷୟରେ ପ୍ରଧାନମନ୍ତ୍ରୀ ମଧ୍ୟ ଆଲୋଚନା କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତକୁ ଜ୍ଞାନର କେନ୍ଦ୍ର ବନାଇବାରେ ଏନଇପିର ଭୂମିକାକୁ ପ୍ରଧାନମନ୍ତ୍ରୀଙ୍କ ସ୍ୱୀକାର
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଜାତୀୟ ଶିକ୍ଷା ନୀତିର ତୃତୀୟ ବର୍ଷପୂର୍ତ୍ତି ଅବସରରେ କେନ୍ଦ୍ର ଶିକ୍ଷା, ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନଙ୍କ ଦ୍ୱାରା ଲିଖିତ ‘ୱାନ୍ସ ଏଗେନ୍, ଏ ନଲେଜ୍ ହବ୍’ ଆଲେଖ୍ୟକୁ ସେୟାର କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି:
‘ଜାତୀୟ ଶିକ୍ଷା ନୀତିର ତୃତୀୟ ବର୍ଷପୂର୍ତ୍ତି ଅବସରରେ କେନ୍ଦ୍ର ଶିକ୍ଷାମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଲେଖିଛନ୍ତି ଯେ, ଭାରତକୁ ଉଦୀୟମାନ ପ୍ରଯୁକ୍ତିବିଦ୍ୟା କେନ୍ଦ୍ରରେ ପରିଣତ କରିବା ପାଇଁ କିପରି ଏହି ନୀତି ପ୍ରସ୍ତୁତ କରାଯାଇଛି’ ।
SR
(
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଭାରତ-ୟୁକେ ମୁକ୍ତ ବ୍ୟବସାୟ ରାଜିନାମା  ର ଦ୍ବିତୀୟ ପର୍ଯ୍ୟାୟ ଆଲୋଚନା ସମାପ୍ତ
ଭାରତ ଏବଂ ୟୁକେ 17 ମାର୍ଚ୍ଚ, 2022 ଗୁରୁବାର ଦିନ ଭାରତ-ୟୁକେ ମୁକ୍ତ ବ୍ୟବସାୟ ରାଜିନାମା  ପାଇଁ ଦ୍ବିତୀୟ ପର୍ଯ୍ୟାୟ ଆଲୋଚନା ସମ୍ପୂର୍ଣ୍ଣ କରିଛନ୍ତି।
ଭାରତୀୟ ଅଧିକାରୀମାନଙ୍କର ଏକ ପ୍ରତିନିଧିମଣ୍ଡଳ ଲଣ୍ଡନରେ ଆଲୋଚନାରେ ଅଂଶଗ୍ରହଣ କରିଛନ୍ତି। ଏହି ଆଲୋଚନାକୁ ହାଇବ୍ରିଡ ମାଧ୍ୟମରେ କରାଯାଇଛି ଯାହା ଅନୁସାରେ କିଛି ଆଲୋଚନାକାରୀ ୟୁକେ ବାର୍ତ୍ତା କେନ୍ଦ୍ରରେ ଆଲୋଚନାରେ ଅଂଶଗ୍ରହଣ କରିଛନ୍ତି ଏବଂ ଅନ୍ୟମାନେ ଭର୍ଚୁଆଲ୍ ମାଧ୍ୟମରେ ଆଲୋଚନାରେ ଅଂଶଗ୍ରହଣ କରିଛନ୍ତି।
ଏହି ଆଲୋଚନାରେ ବୁଝାମଣାର ବିଷୟକୁ ପ୍ରଦାନ କରାଗଲା ଏବଂ ଏହାର ସର୍ବାଧିକ ଅଧ୍ୟାୟ ଉପରେ ଆଲୋଚନା କରାଗଲା। ଏହି ଆଧାରରେ ରାଜିନାମା କରାଯିବ। ଉଭୟ ପକ୍ଷର ବୈଷୟିକ ବିଶେଷଜ୍ଞ ମାନେ ଅଲଗା ଅଲଗା 64 ଟି ଅଧିବେଶନରେ ଏକ ସହିତ ଆଲୋଚନା କଲେ। ଏହି ଆଲୋଚନାରେ 26 ଟି ନୀତିଗତ ବିଷୟ ସାମିଲ୍ ଥିଲା।
ଏହି ଆଲୋଚନାର ତୃତୀୟ ପର୍ଯ୍ୟାୟକୁ ଭାରତ ଆୟୋଜନ କରିବ, ଯାହା ଏପ୍ରିଲ୍ 2022 ରେ ହେବାକୁ ରହିଛି।
BS
(Visitor Counter : 137
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମହାତ୍ମା ଗାନ୍ଧୀଙ୍କୁ ତାଙ୍କ ଜୟନ୍ତୀରେ ପ୍ରଣାମ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାତ୍ମା ଗାନ୍ଧୀଙ୍କୁ ତାଙ୍କ ଜୟନ୍ତୀରେ ପ୍ରଣାମ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଜାତିର ପିତା ମହାତ୍ମା ଗାନ୍ଧୀଙ୍କ ଜନ୍ମ ବାର୍ଷିକୀରେ ବିନମ୍ର ଶ୍ରଦ୍ଧାଞ୍ଜଳି । ସମ୍ମାନିତ ବାପୁଙ୍କ ଜୀବନ ଏବଂ ଆଦର୍ଶ ଦେଶର ପ୍ରତ୍ୟେକ ପୀଢିକୁ କର୍ତ୍ତବ୍ୟର ରାସ୍ତାରେ ଚାଲିବାକୁ ପ୍ରେରଣା ଯୋଗାଇବ ।
ଗାନ୍ଧୀ ଜୟନ୍ତୀ ଅବସରରେ ମୁଁ ସମ୍ମାନିତ ବାପୁଙ୍କୁ ପ୍ରଣାମ କରୁଛି । ତାଙ୍କର ଉତ୍ତମ ନୀତି ଆର୍ନ୍ତଜାତୀୟ ସ୍ତରରେ ପ୍ରାସଙ୍ଗିକ ଏବଂ ଲକ୍ଷ ଲକ୍ଷ ଲୋକଙ୍କୁ ଶକ୍ତି ପ୍ରଦାନ କରେ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୀତା ଜୟନ୍ତୀ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୀତା ଜୟନ୍ତୀ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
"भारतामृत सर्वस्वं विष्णोर्वक्त्राद्विनिः सृतम्।
गीता गंगोदकं पीत्वा पुनर्जन्म न विद्यते।।
ଦେଶବାସୀଙ୍କୁ ଗୀତା ଜୟନ୍ତୀର ଅଜସ୍ର ଶୁଭେଚ୍ଛା । ଶ୍ରୀମଦ୍ଭଗବତଗୀତା ଶହ ଶହ ବର୍ଷ ଧରି ମାନବତାର ମାର୍ଗଦର୍ଶନ କରି ଆସୁଛି । ଅଧ୍ୟାତ୍ମ ଓ ଜୀବନ-ଦର୍ଶନ ସହ ଜଡିତ ଏହି ମହାନ ଗ୍ରନ୍ଥ ସବୁ ଯୁଗରେ ପଥ ପ୍ରଦର୍ଶକ ହୋଇ ରହିଥିବ ।”
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କୋଭିଡ-19 ସଂକ୍ରମଣର ମୁକାବିଲା କରୁଥିବା ଡାକ୍ତର ଓ ସ୍ବାସ୍ଥ୍ୟ କର୍ମୀଙ୍କୁ ଆବଶ୍ୟକ ପୋଲିସ ସୁରକ୍ଷା ଯୋଗାଇ ଦେବାକୁ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶଗୁଡ଼ିକୁ ଗୃହ ମନ୍ତ୍ରଣାଳୟର ନିର୍ଦ୍ଦେଶ
କୋଭିଡ-19 ମୁକାବିଲାରେ ନିୟୋଜିତ ଡାକ୍ତର ଓ ସ୍ବାସ୍ଥ୍ୟ କର୍ମଚାରୀଙ୍କ ଉପରେ ବିଭିନ୍ନ ସ୍ଥାନରେ ଆକ୍ରମଣ ହେଉଥିବା ଘଟଣା ନଜରକୁ ଆସିବା ପରେ ସେମାନଙ୍କୁ ଆବଶ୍ୟକ ପୋଲିସ ସୁରକ୍ଷା ଯୋଗାଇ ଦେବା ନିମନ୍ତେ ସମସ୍ତ ରାଜ୍ୟ/କେନ୍ଦ୍ରଶାସିତ ପ୍ରଦେଶ ଏବଂ ସମ୍ପୃକ୍ତ ପୋଲିସ କର୍ତ୍ତୃପକ୍ଷଙ୍କୁ କେନ୍ଦ୍ର ଗୃହ ମନ୍ତ୍ରଣାଳୟ ପକ୍ଷରୁ ନିର୍ଦ୍ଦେଶ ଦିଆଯାଇଛି। ହସ୍ପିଟାଲ ପରିସରରେ ଏବଂ କୋଭିଡ-19 ପଜିଟିଭ ଚିହ୍ନଟ ହୋଇଥିବା ଏବଂ କ୍ବାରେଣ୍ଟାଇନରେ ଥିବା ସନ୍ଦିଗ୍ଧ ଲୋକଙ୍କୁ ଯାଞ୍ଚ କିମ୍ବା ଚିକିତ୍ସା ସୁବିଧା ଯୋଗାଇ ଦିଆଯାଉଥିବା ସ୍ଥାନରେ ଡାକ୍ତର ଓ ସ୍ବାସ୍ଥ୍ୟ କର୍ମୀଙ୍କୁ ସୁରକ୍ଷା ଦେବାକୁ ଏହି ନିର୍ଦ୍ଦେଶରେ କୁହାଯାଇଛି।
ରୋଗର ଲକ୍ଷଣ ଦେଖାଦେଲେ ସ୍କ୍ରିନିଂ ପାଇଁ ବିଭିନ୍ନ ସ୍ଥାନକୁ ଯାଉଥିବା ଡାକ୍ତର ଓ ସ୍ବାସ୍ଥ୍ୟକର୍ମୀଙ୍କୁ ପୋଲିସ ସୁରକ୍ଷା ପ୍ରଦାନ କରିବାକୁ ଏହି ନିର୍ଦ୍ଦେଶରେ କୁହାଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସମଗ୍ର ବିଶ୍ୱରୁ ନେତାମାନେ ଭାରତକୁ ୧୦୦ କୋଟି ଟୀକାକରଣ ମାଇଲଖୁଣ୍ଟ ଅତିକ୍ରମ କରିଥିବାରୁ ଅଭିନନ୍ଦନ ଜଣାଇଛନ୍ତି
୧୦୦ କୋଟି ଟୀକାକରଣର ମାଇଲଖୁଣ୍ଟ ଅତିକ୍ରମ କରିଥିବାରୁ ଆଜି ବିଶ୍ୱର ନେତାମାନେ ଭାରତକୁ ଅଭିନନ୍ଦନ ଜଣାଇ ଏହାକୁ ଏକ ବିରାଟ ତଥା ଅସାଧାରଣ ସଫଳତା ବୋଲି କହିଛନ୍ତି ।
HS
(
ଆଦିବାସୀ ବ୍ୟାପାର ମନ୍ତ୍ରଣାଳୟ
ଏରୋ ଇଣ୍ଡିଆ ୨୦୨୩ର ଝଲକ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏରୋ ଇଣ୍ଡିଆ ୨୦୨୩ର ଝଲକ ଶେୟାର କରିଛନ୍ତି ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପ୍ରତିରକ୍ଷା ଓ ଏରୋସ୍ପେଶରେ ଭାରତର ପ୍ରଗତି ଏରୋ ଇଣ୍ଡିଆ ୨୦୨୩ ପ୍ରଦର୍ଶିତ ହେଉଛି । ଏହା ବିଭିନ୍ନ ଦେଶର ଲୋକଙ୍କୁ ଗୋଟିଏ ମଂଚକୁ ଆଣିଛି ଯେଉଁଠି ସେମାନେ ନିଜ ନବାଚାର ପ୍ରଦର୍ଶନ କରୁଛନ୍ତି ।”
“ଏରୋ ଇଣ୍ଡିଆ ୨୦୨୩ରେ ଅନୁକରଣୀୟ କର୍ଣ୍ଣାଟକ ପ୍ୟାଭିଲିୟନ ପ୍ରଦର୍ଶନ କଲି । ସାରା ଦେଶ ଏରୋସ୍ପେଶ ଶିଳ୍ପ ପ୍ରତି କର୍ଣ୍ଣାଟକର ସମୃଦ୍ଧ ଯୋଗଦାନ ପାଇଁ ଗର୍ବିତ ।”
SR
(